Ombudsmanhoz fordulok a kormány személyiségi jogokat súlyosan sértő adatközlése miatt – közölte Szél Bernadett, miután a kormány közzétette a koronavírus eddigi áldozatainak nemét, korát ás alapbetegségeit. A független országgyűlési képviselő szerint a kormány „érdekesen értelmezi a a személyiségi jogokat. A betegekről gyakorlatilag nem közölnek semmilyen adatot, az elhunytakról viszont a legérzékenyebb adatokat is.”

Szerinte

a kormány semmit nem a személyiségi jogok védelmében vagy az átláthatóság jegyében tesz vagy nem tesz. Ez csak a szöveg, a valódi okokat nem ismerjük.

A kormány hosszú hallgatást követően közölte, hogy mostantól újra közzéteszi a koronavírus áldozatainak nemét, életkorát… Közzétette: Szél Bernadett – 2020. március 31., kedd

Szél megkérdőjelezhetőnek véli az áldozatok alapbetegségeinek nyilvánosságra hozatalát is.

A krónikus betegek önmagukban nem halálra ítéltek, sokan sok-sok évtizedig élhetnének még, haláluk egyértelmű oka a vírus

-írja a politikus, aki szerint továbbra is kevés tesztet végeznek Magyarországon.

Korábban a TASZ is kifogásolta a koronavírus magyarországi áldozatainak listázását. A jogvédő szervezet szerint a kormány gyakorlata jog- és kegyeletsértő.

Kiemelt kép: Mohos Márton/24.hu